CELEX: 32011D0754
Language: mt
Date: 2011-11-22 00:00:00
Title: 2011/754/UE: Deċiżjoni ta’ Implimentazzjoni tal-Kummissjoni tat- 22 ta’ Novembru 2011 dwar l-applikazzjoni tad-Direttiva 2009/103/KE tal-Parlament Ewropew u tal-Kunsill fir-rigward ta’ verifiki fuq assigurazzjoni tar-responsabbiltà ċivili fir-rigward tal-użu ta’ vetturi bil-mutur (notifikata bid-dokument numru C(2011) 8289)  Test b’relevanza għaż-ŻEE

25.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 310/17
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-22 ta’ Novembru 2011
   dwar l-applikazzjoni tad-Direttiva 2009/103/KE tal-Parlament Ewropew u tal-Kunsill fir-rigward ta’ verifiki fuq assigurazzjoni tar-responsabbiltà ċivili fir-rigward tal-użu ta’ vetturi bil-mutur
   (notifikata bid-dokument numru C(2011) 8289)
   (Test b’relevanza għaż-ŻEE)
   (2011/754/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2009/103/KE tal-Parlament Ewropew u tal-Kunsill tas-16 ta’ Settembru 2009 dwar l-assigurazzjoni kontra responsabbiltà ċivili fir-rigward tal-użu ta’ vetturi bil-mutur, u l-infurzar tal-obbligu ta’ assigurazzjoni kontra din ir-responsabbiltà (1), u b’mod partikolari l-Artikolu 2 tagħha,
   Billi:
   
               (1)
            
            
               Fit-30 ta’ Mejju 2002 ġie konkluż il-Ftehim bejn l-uffiċċji nazzjonali tal-assiguraturi tal-Istati Membri taż-Żona Ekonomika Ewropea u Stati Assoċjati oħra, minn hawn ’il quddiem “il-Ftehim”. Skont it-termini tal-Ftehim kull uffiċċju nazzjonali ggarantixxa l-ħlas tal-pretensjonijiet, skont id-dispożizzjonijet tal-liġi nazzjonali dwar l-assigurazzjoni obbligatorja, fir-rigward ta’ inċidenti li jseħħu fit-territorju tiegħu, ikkawżati minn vetturi li normalment jkunu bbażati f’territorju ta’ Stat Membru ieħor jew fit-territorju tar-Repubblika Ċeka, il-Kroazja, Ċipru, l-Ungerija, l-Islanda, in-Norveġja, is-Slovakkja, is-Slovenja u l-Isvizzera, kemm jekk dawn il-vetturi jkunu assigurati kemm jekk le.
            
         
               (2)
            
            
               Id-Deċiżjoni tal-Kummissjoni 2003/564/KE tat-28 ta’ Lulju 2003 dwar l-applikazzjoni tad-Direttiva tal-Kunsill 72/166/KEE dwar verifiki fuq assigurazzjoni għar-responsabbiltà ċivili fir-rigward tal-użu ta’ vetturi bil-mutur (2) ipprovdiet li mill-1 ta’ Awwissu 2003 l-Istati Membri kellhom iwaqqfu l-verifiki tal-assigurazzjoni tar-responsabbiltà ċivili fir-rigward ta’ vetturi li normalment ikunu bbażati fit-territorju ta’ Stat Membru ieħor jew fit-territorju tar-Repubblika Ċeka, tal-Kroazja, ta’ Ċipru, tal-Ungerija, tal-Islanda, tan-Norveġja, tas-Slovakkja, tas-Slovenja u tal-Isvizzera.
            
         
               (3)
            
            
               Il-Ftehim ġie estiż, bl-Addendum Nru 1 għalih, biex jinkludi l-uffiċċji tal-Estonja, il-Latvja, il-Litwanja, Malta u l-Polonja. Id-Deċiżjoni tal-Kummissjoni 2004/332/KE tat-2 ta’ April 2004 dwar l-applikazzjoni tad-Direttiva tal-Kunsill 72/166/KEE rigward kontrolli fuq assigurazzjoni kontra r-responsabbiltà ċivili dwar l-użu ta’ vetturi bil-magna (3) ipprovdiet li mit-30 ta’ April 2004 l-Istati Membri kellhom iwaqqfu l-verifiki tal-assigurazzjoni tar-responsabbiltà ċivili fir-rigward ta’ vetturi li normalment ikunu bbażati fit-territorju tal-Estonja, il-Latvja, il-Litwanja, Malta u l-Polonja.
            
         
               (4)
            
            
               Il-Ftehim ġie estiż, bl-Addendum Nru 2 għalih, biex jinkludi l-uffiċċju ta’ Andorra. Id-Deċiżjoni tal-Kummissjoni 2005/849/KE tat-29 ta’ Novembru 2005 rigward l-applikazzjoni tad-Direttiva tal-Kunsill 72/166/KEE dwar verifiki fuq assigurazzjoni kontra responsabbiltà ċivili fir-rigward tal-użu ta’ vetturi bil-mutur (4) ipprovdiet li mill-1 ta’ Jannar 2006 l-Istati Membri kellhom iwaqqfu l-verifiki tal-assigurazzjoni tar-responsabbiltà ċivili fir-rigward ta’ vetturi li normalment ikunu bbażati fit-territorju ta’ Andorra.
            
         
               (5)
            
            
               Il-Ftehim ġie estiż, bl-Addendum Nru 3 għalih, biex jinkludi l-uffiċċji tal-Bulgarija u tar-Rumanija. Id-Deċiżjoni tal-Kummissjoni 2007/482/KE tad-9 ta’ Lulju 2007 dwar l-applikazzjoni tad-Direttiva tal-Kunsill 72/166/KEE dwar verifki fuq assigurazzjoni għar-responsabbiltà ċivili fir-rigward tal-użu ta’ vetturi bil-mutur (5) ipprovdiet li mill-1 ta’ Awwissu 2007 l-Istati Membri kellhom iwaqqfu l-verifiki tal-assigurazzjoni tar-responsabbiltà ċivili fir-rigward ta’ vetturi li normalment ikunu bbażati fit-territorju tal-Bulgarija u r-Rumanija. Fid-29 ta’ Mejju 2008, l-uffiċċji nazzjonali tal-assiguraturi kkonsolidaw il-Ftehim billi integraw l-Addenda Nri 1-3.
            
         
               (6)
            
            
               Fis-26 ta’ Mejju 2011 l-uffiċċji nazzjonali tal-assiguraturi tal-Istati Membri u dawk ta’ Andorra, tal-Kroazja, tal-Islanda, tan-Norveġja u tal-Isvizzera ffirmaw l-Addendum Nru 1 għall-Ftehim ikkonsolidat li permezz tiegħu l-Ftehim ġie estiż sabiex jinkludi l-uffiċċju nazzjonali tal-assiguraturi tas-Serbja. L-Addendum jipprovdi għall-arranġamenti prattiċi għat-tneħħija tal-verifiki fuq l-assigurazzjoni ta’ vetturi li normalment jkunu bbażati fit-territorju tas-Serbja u li huma soġġetti għall-Ftehim.
            
         
               (7)
            
            
               Għalhekk, il-kundizzjonijiet kollha għat-tneħħija tal-verifiki fuq assigurazzjoni tar-responsabbiltà ċivili għall-vetturi skont id-Direttiva 2009/103/KE fir-rigward ta’ vetturi li normalment jkunu bbażati fit-territorju tas-Serbja huma ssodisfati,
            
         ADOTTAT DIN ID-DEĊIŻJONI:
   Artikolu 1
   Mill-1 ta’ Jannar 2012, l-Istati Membri għandhom iwaqqfu l-verifiki fuq assigurazzjoni tar-responsabbiltà ċivili fir-rigward ta’ vetturi li normalment jkunu bbażati fit-territorju tas-Serbja u li huma soġġetti għall-Addendum Nru 1 għall-Ftehim bejn l-uffiċċji nazzjonali tal-assiguraturi tal-Istati Membri taż-Żona Ekonomika Ewropea u Stati assoċjati oħra.
   Artikolu 2
   L-Istati Membri għandhom minnufih jinfurmaw lill-Kummissjoni dwar il-miżuri li ttieħdu biex tiġi applikata din id-Deċiżjoni.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, it-22 ta’ Novembru 2011.
      
         
            Għall-Kummissjoni
         
         Michel BARNIER
         
            Membru tal-Kummissjoni
         
      
   
   
      (1)  ĠU L 263, 7.10.2009, p. 11.
   
      (2)  ĠU L 192, 31.7.2003, p. 23.
   
      (3)  ĠU L 105, 14.4.2004, p. 39.
   
      (4)  ĠU L 315, 1.12.2005, p. 16.
   
      (5)  ĠU L 180, 10.7.2007, p. 42.